ŠKOLSKI ODBOR OŠ BRAĆA RIBAR

26. sjednica Školskog odbora održana je 05.7.2018. godine u uredu ravnateljice Škole s početkom rada u 09,00 .

 Na sjednici je usvojen slijedeći

**D N E V N I R E D :**

1. Donošenje odluke o usvajanju zapisnika s 25. sjednice održane 26.6.2018. godine ,
2. Donošenje odluke o imenovanju Povjerenstva za provođenje postupka jednostavne nabave u predmetu nabave: ŠKOLSKI UDŽBENICI – izvjestiteljica Vesna Šebek,
3. Donošenje odluke o usvajanju polugodišnjeg obračuna poslovne 2018. godine – izvjestiteljica Sandra Harčević,
4. Ostala pitanja i priopćenja.

Na sjednici su donijete slijedeće odluke:

Ad 1)

Usvaja se zapisnik s 25. sjednice Školskog odbora održane 26.6.2018. godine.

 Ad 2.

Imenuje se Povjerenstva za provođenje postupka jednostavne nabave u predmetu nabave: Školski udžbenici ( prema troškovniku )

1. PROCIJENJENA VRIJEDNOST NABAVE: 161.600,00 kuna (bez pdv-a)
2. EVIDENCIJSKI BROJ NABAVE: 07/18
3. PROVOĐENJE POSTUPKA: Prikupljanje ponuda u postupku jednostavne nabave
4. ČLANOVI POVJERENSTVA ZA PROVOĐENJE POSTUPKA JEDNOSTAVNE NABAVE:
	1. Krešimir Klarić- – voditelj Povjerenstva
	2. Mirjana Kraker – član Povjerenstva
	3. Štefica Radaković – član Povjerenstva
	4. Helena Filipović – zamjenik člana Povjerenstva
	5. Ivan Koreny – zamjenik člana Povjerenstva
5. ZADACI POVJERENSTVA: Članovi Povjerenstva pripremaju i provode postupak jednostavne nabave, tj. utvrđuju tekst poziva za dostavu ponude, rok za dostavu ponude, pregledavaju i ocjenjuju ponude, te sukladno uvjetima traženim u dokumentaciji i utvrđenom kriteriju za odabir ponude predlažu Školskom odboru izbor najpovoljnije ponude.

Članovi Povjerenstva su dužni potpisati svaki za sebe izjavu da ne postoje gospodarski subjekti s kojima su u sukobu interesa.

1. KRITERIJ ZA ODABIR PONUDE: Kriterij za odabir ponude je najniža cijena ponude
2. ROK, NAČIN I UVJETI PLAĆANJA: Plaćanje će se izvršiti bez predujma, virmanom, po obavljenoj dostavi robe / školski udžbenici /na temelju valjanog računa u roku od 30 dana od dana primitka računa, osim ako posebnim zakonom nije drugačije određeno.
3. OSTALI UVJETI NABAVE: Ostali uvjeti nabave biti će određeni dokumentacijom za nadmetanje sukladno odredbama Pravilnika za provedbu postupka jednostavne nabave
4. OBJAVA POZIVA: Poziv na dostavu ponude dostavit će se slijedećim gospodarskim subjektima:

1. Narodne novine d.d., Savski gaj XIII. Put 6, Zagreb

2.Školska knjiga d.d., Masarykova 28, Zagreb

3. Profil Klet d.o.o., Ulica Petra Hektorovića 2 ( 4. kat ), Zagreb

4. Alfa d.d., Nova Ves 23 a, Zagreb

Poziv za dostavu ponude također će se objaviti na web stranici Škole: [www.os-braca-ribar-sk.skole.hr](http://www.os-braca-ribar-sk.skole.hr)

Odluka se nalazi u prilogu zapisnika i njegov je sastavni dio.

Ad 3 )

Usvaja se polugodišnji obračun poslovne 2018. godine.

Odluka se nalazi u prilogu zapisniku i njegov je sastavni dio.

Ad 4.

 Većina članova je najavila korištenje godišnjeg odmora od 20.7., pa radi toga predsjednica Školskog odbora predlaže da se slijedeća sjednica održi elektronskim putem. Na toj sjednici donijela bi se odluka u svezi izbora najpovoljnijeg ponuditelja za nabavku besplatnih udžbenika, a na prijedlog izabranog Povjerenstva.

Pod ovom točkom dnevnog reda, ravnateljica je izvijestila da će radovi na uređenju informatičke učionice započeti u ponedjeljak 09.7.2018. godine.

U slijedećoj školskoj godini imat ćemo jedan razredni odjel šestih razreda manje. Zbog toga će jedna od učiteljica hrvatskog jezika biti organizacijski višak, o čemu će članovi Školskog odbora biti obaviješteni.

U svezi pojave alarma na kutiji čitača potrošnje električne energije i plina nema povratne informacije, pa ovaj problem još nije riješen. Članovi Školskog odbora predlažu ravnateljici da traži od nadležne osobe pismeno očitovanje.